Ikindi ni uko ubwo yarari mu mwaka wa Gatatu Tronc Commun, barimo guhitamo amashami (Section) bazakomerezamo nibaramuka batsinze ikizamini cya Tronc Commun, yashakishije ahanditse Lettres(Indimi) arahabura, ariko nyine hari hahari handitse ngo Litteraire ariko arahayoberwa, kandi ntagire n’umutima wo kubaza bagenzi be ngo bamusobanurire, ahitamo kuzuza ku ifishi andi mashami atishimiye, gusa kubw’amahirwe ubwo batangazaga amanota y’ibyavuye mubizamini bya Tronc Commun, yasanze yatsinze banamuhaye kuzakomereza mu ishami ry’Indimi muri Ecole Secondaire Nyakabanda, ishuri riherereye mu Ndiza, hakurya ya Ngororero ni mu Karere ka MUHANGA.